Diari Oficial de la Generalitat Valenciana


Sumari del DOGV 2521, del 02-06-1995 (1995/834932)

ORDRE de 25 d'abril de 1995, de la Conselleria de Cultura, per la qual es convoquen beques per a l'ampliació i perfeccionament d'estudis àudio-visuals durant l'any 1995.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/25/(9)/dof/vci/html**

### Dades del document

Número de DOGV
:   2521

Data del DOGV
:   02-06-1995

Secció del DOGV
:   DISPOSICIONS GENERALS

Número del document
:   1995/834932


Data del document
:   25-04-1995

Organisme emissor
:   Conselleria de Cultura

Tipus de document
:   Ordre

ORDRE de 25 d'abril de 1995, de la Conselleria de Cultura, per la qual es convoquen beques per a l'ampliació i perfeccionament d'estudis àudio-visuals durant l'any 1995.   
A fi d'afavorir la formació i el perfeccionament de professionals en el camp àudio-visual dins la línia de suport i foment d'aquesta activitat a la Comunitat Valenciana, i atès que una de les mesures que cal adoptar per a això és facilitar l'assistència a cursos de perfeccionament i ampliació d'estudis en aquesta especialitat en centres de reconegut prestigi tant nacionals com internacionals durant 1995, d'acord amb els articles 2 i 31.4 de la Llei Orgànica 5/1982, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià  
ORDENE  
Primer  
Es convoca la concessió de beques per a l'ampliació i el perfeccionament d'estudis àudio-visuals en centres nacionals o internacionals. L'import total d'aquestes ajudes no podrà excedir 4.000.000 PTA, que s'abonaran a càrrec de la línia 405/95 del programa pressupostari 455.10: Extensió i Promoció Cultural i de les Arts Interpretatives, del pressupost per a 1995 de la Generalitat Valenciana.  
Segon  
S'aproven les bases per què es regirà la convocatòria, que s'inclouen com a annex a aquesta ordre.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions necessàries per a l'aplicació i desplegament del que diposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos a comptar des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició requerirà la comunicació prèvia a aquest òrgan. Tot això d'acord amb l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 d'abril de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió de beques per a l'assistència a cursos d'ampliació i perfeccionament d'estudis àudio-visuals durant l'any 1995.  
1. Objecte  
Aquestes beques tenen per objecte afavorir la formació i el perfeccionament de professionals en el camp àudio-visual.  
2. Característiques de les ajudes  
Aquestes ajudes estan destinades a la realització de cursos de formació i perfeccionament en el camp àudio-visual, en centres de reconegut prestigi tant nacionals com internacionals.  
L'import de les subvencions regulades en aquesta ordre no podrà en cap cas ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, nacionals o internacionals, supere el cost de l'activitat que ha de realitzar el beneficiari.  
3. Beneficiaris  
Els sol·licitants hauran de residir a la Comunitat Valenciana i demostrar una trajectòria acadèmica i/o professional en el camp àudio-visual.  
4. Sol·licituds  
4.1. El termini de presentació de les sol·licituds serà d'un mes a partir de l'endemà de la publicació d'aquesta ordre en el Diari Oficial de la Generalitat Valenciana.  
4.2. Les sol·licituds s'hauran de formalitzar segons el model de l'annex II, que es facilitarà en les direccions territorials de Cultura, i hauran d'incloure els documents següents:  
1) Fotocòpia del DNI del sol·licitant.  
2) Dades bancàries: número de compte, sucursal i nom de l'entitat on vol el sol·licitant rebre l'ajuda si li és concedida. És imprescindible que el titular del compte corrent siga el sol·licitant de la subvenció.  
3) Declaració de subvencions que s'hagen sol·licitat amb la mateixa finalitat a altres administracions i organismes i les que, si escau, s'hagen concedit per a la mateixa finalitat.  
4) Currículum acadèmic i/o professional del sol·licitant en les matèries referides a l'objecte de l'ajuda, degudament documentat, i relació d'activitats professionals desenvolupades.  
5) àmplia informació sobre el curs per al qual se sol·licita l'ajuda i pressupost.  
6) àmplia informació sobre l'escola que imparteix el curs, que inclourà la relació del material de què disposa l'escola per a la docència de les pràctiques.  
7) Justificant de l'admissió en el curs per al qual se sol·licita la beca.  
8) En el cas que la sol·licitud siga per a l'estranger, el sol·licitant haurà d'indicar els idiomes que domina i el respectiu nivell de coneixement.  
9) Còpia de la declaració de l'impost sobre la renda de les persones físiques de la unitat familiar en què estiga integrat a efectes fiscals el sol·licitant, corresponent a l'exercici fiscal de 1993, segellada per alguna de les oficines habilitades pel Ministeri d'Hisenda per a la seua percepció.  
4.3. La Direcció General de Promoció Cultural podrà cridar els sol·licitants per a la realització d'entrevistes personals per tal d'aclarir la documentació presentada. La Direcció General de Promoció Cultural podrà sol·licitar també l'aportació dels documents o la informació suplementària que considere oportuna per a l'estudi de la sol·licitud.  
4.4. Tota la documentació requerida es presentarà en les direccions territorials de Cultura junt amb la sol·licitud, o bé per qualsevol dels procediments que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú.  
4.5. Les direccions territorials de Cultura enviaran les sol·licituds d'ajuda a la Direcció General de Promoció Cultural de la Conselleria de Cultura, que instruirà l'expedient corresponent.  
4.6. Si la sol·licitud no inclou totes les dades o falta documentació acreditativa, s'instarà l'interessat perquè esmene aquests defectes en el termini de 10 dies, amb l'advertiment que en cas contrari no es donarà curs a la sol·licitud incompleta i s'arxivarà l'expedient. En qualsevol cas, la Direcció General de Promoció Cultural podrà requerir als sol·licitants que proporcionen qualsevol informació aclaridora que resulte necessària, en relació amb els punts indicats anteriorment.  
5. Avaluació i resolució de les sol·licituds  
5.1. Per a la valoració dels projectes es formarà una comissió avaluadora que tindrà la composició següent:  
- President: director general de Promoció Cultural o persona que hi delegue.  
- Vice-president: cap del Servei de Promoció Cultural i Mitjans àudio-visuals o persona que hi delegue.  
- Vocals: tres membres designats pel director general de Promoció Cultural.  
5.2. Els criteris que es tindran en compte per a l'avaluació de les sol·licituds presentades seran els següents:  
a) Currículum acadèmic i professional del sol·licitant.  
b) Adequació de l'activitat a la projecció professional del sol·licitant.  
c) Reconeixement tant nacional com internacional de l'escola on s'ha de realitzar el curs de formació.  
d) També es consideraran els costos que comporte el desenvolupament del programa de treball proposat, especialment en la determinació de la quantia de la beca.  
e) Es valoraran els recursos econòmics dels sol·licitants, de manera que s'afavoresca la situació d'aquells que compten amb menys ingressos personals o familiars.  
5.3. Realitzada la valoració de les sol·licituds per la comissió avaluadora, el director general de Promoció Cultural elevarà la proposta corresponent a la consellera de Cultura, que resoldrà la concessió de les ajudes, i també la quantia. Aquesta resolució haurà de ser dictada en el termini màxim de tres mesos a partir de la data de finalització de presentació de sol·licituds. La no resolució de l'adjudicació dins el termini establert anteriorment produirà l'efecte de la desestimació presumpta de les sol·licituds presentades.  
6. Acceptació de l'ajuda  
Concedida la subvenció, el beneficiari haurà de manifestar per escrit l'acceptació de l'ajuda en un termini no superior a 15 dies comptats a partir de la recepció de la notificació de la concessió de l'ajuda (annex III). Transcorregut aquest termini sense rebre l'acceptació expressa, perdrà el dret a la subvenció concedida.  
7. Obligacions dels beneficiaris  
Segons l'article 47.4 de la Llei d'Hisenda Pública, són obligacions del beneficiari:  
7.1. Realitzar l'activitat que fonamenta la concessió de la subvenció.  
7.2. Comunicar a la Direcció General de Promoció Cultural qualsevol eventualitat o modificació que puga afectar el desenvolupament de l'objecte de la subvenció.  
7.3. Comunicar a l'entitat concessora l'obtenció de subvencions o ajudes per a la mateixa finalitat, procedents de qualsevol de les administracions o ens públics.  
7.4. Acreditar davant l'entitat concessora la realització de l'activitat, i el compliment dels requisits i condicions que determinen la concessió o benefici de l'ajuda.  
7.5. El sotmetiment a les actuacions de control financer que corresponen a la Intervenció General, en relació amb les subvencions i ajudes concedides.  
7.6. Presentar davant la Direcció General de Promoció Cultural en el termini màxim de dos mesos a partir del moment que finalitze el curs:  
- Certificat de les autoritats acadèmiques, professor o professors del centre o institució on es realitzen els estudis o treballs, que acredite la continuïtat i aprofitament.  
- Memòria detallada sobre el desenvolupament i realització del curs per al qual li fou concedida l'ajuda.  
7.7. La realització de les activitats acadèmiques ha de tenir lloc durant l'any 1995.  
8. Pagament de les ajudes  
El pagament de les ajudes es realitzarà d'una sola vegada, i començarà a tramitar-se a partir del moment que el beneficiari presente:  
- Acceptació de l'ajuda.  
- Certificat expedit pel centre d'haver començat el curs.  
Aquesta documentació es presentarà en la Direcció General de Promoció Cultural abans del 30 de novembre de 1995. A partir d'aquesta data el crèdit quedarà anul·lat i es perdrà el dret a cobrar l'ajuda concedida. Finalitzat el curs, el beneficiari haurà de presentar la documentació acreditativa d'haver complert les obligacions que especifica l'apartat 7 d'aquest annex.  
9. Altres disposicions  
9.1. Quedarà sense efecte la concessió de la beca, després de l'audiència a la persona interessada, quan no es realitze l'activitat que motivà la concessió, quan es deixen de complir els requisits que s'exigiren o quan s'incomplesquen, sense causa que ho justifique, les condicions que estableix aquesta convocatòria. I caldrà reintegrar les quantitat percebudes.  
9.2. Tota alteració de les condicions que s'han tingut en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
ANNEX II  
Model de sol·licitud  
... amb DNI/CIF ... amb domicili a ... carrer/plaça ... núm. ... CP ... tel. ...  
EXPOSE  
Que vull acollir-me a l'Ordre de ... de ... de 1995, de la Conselleria de Cultura, per la qual es convoquen beques per a l'ampliació i el perfeccionament d'estudis àudio-visuals durant l'any 1995 (DOGV núm.)  
SOL·LICITE  
Que em siga concedida una ajuda econòmica per a l'assistència al curs ... al centre ... de ...  
En cas de concessió, l'import s'haurà d'ingressar en el c/c núm. ... del banc o caixa ... sucursal ... carrer ... núm. ... titular ...  
..., ... de ... de 1995  
Signatura  
CONSELLERIA DE CULTURA DE LA GENERALITAT VALENCIANA. DIRECCIó GENERAL DE PROMOCIó CULTURAL  
ANNEX III  
Acceptació de la subvenció i compromís de compliment d'obligacions  
... amb DNI ..., beneficiari d'una beca per a assistir al curs ... al centre ... de ... per una quantia de ... concedida per Resolució de de de 1995, a l'empara de l'Ordre de ... de ... de 1995, de la Conselleria de Cultura.  
Faig constar l'acceptació d'aquesta ajuda i em compromet al compliment de totes les obligacions que estableix l'ordre de referència.  
..., ... de ... de 1995  
Signatura  
CONSELLERIA DE CULTURA DE LA GENERALITAT VALENCIANA. DIRECCIó GENERAL DE PROMOCIó CULTURAL


Còpia Permalink ELI